Käesoleva planeeringuga antakse ehitusõigus väikeelamu ja ärimaa kruntidele hoonete püstitamiseks. Väikeelamumaa kruntidel on lubatud ühe kuni kolme hoone rajamine kruntidel näidatud ehitusala piires. Kui ehitusalasse on lubatud rajada kaks hoonet, siis tähendab see seda, et lubatud on eraldi majapidamis- ja abihoone rajamine. Kui ehitusalasse on lubatud rajada üks hoone, siis peavad majapidamis- ja abihoone funktsioonid olema  lahendatud hoone mahus. Lisaks on antud osade kruntide puhul ehitusõigus sauna või saun-suvemaja rajamiseks. Pos-l 9 võib valida kahe võimaliku hoonestusala vahel (pos 9.1 või pos 9.2). Mõlemale hoonestusalale ehitamine ei ole lubatud. Pos- 22 ja 38 koosnevad samuti kahest lahustükist.  1. lahustükile on lubatud rajada elamu ning abihoone,  2. lahustükile on lubatud rajada saun-suvemaja.